1961-ben a Juventus csapatában kezdte a labdarúgást. 1969-ben került a felnőtt együtteshez, ahol rögtön kölcsönadták a másodosztályú Varese csapatának. A Varese-vel bajnok és gólkirály lett a másodosztályban. Egy idény után visszatért a Juventushoz, ahol 13 idényen át játszott. Hét bajnoki címet és két olasz kupa-győzelmet nyert a csapattal. Tagja volt az 1976–77-es idényben UEFA-kupát nyert csapatnak. Az 1979–80-as szezonban a bajnokság gólkirálya lett 16 góllal. 1983-ban Kanadába szerződött a Toronto Blizzard együtteséhez. 1984-ben itt fejezte be az aktív labdarúgást.